CELEX: C2007/297/46
Language: et
Date: 2007-12-08 00:00:00
Title: Kohtuasi C-455/07 P: Ente per le Ville Vesuviane 9. oktoobril 2007 esitatud apellatsioonkaebus Euroopa Ühenduste Esimese Astme Kohtu poolt kohtuasjas T-189/02: Ente per le Ville Vesuviane versus Euroopa Ühenduste Komisjon tehtud 18. juuli 2007 . aasta otsuse peale

8.12.2007   
            
            
               ET
            
            
               Euroopa Liidu Teataja
            
            
               C 297/28
            
         Ente per le Ville Vesuviane 9. oktoobril 2007 esitatud apellatsioonkaebus Euroopa Ühenduste Esimese Astme Kohtu poolt kohtuasjas T-189/02: Ente per le Ville Vesuviane versus Euroopa Ühenduste Komisjon tehtud 18. juuli 2007. aasta otsuse peale
   (Kohtuasi C-455/07 P)
   (2007/C 297/46)
   Kohtumenetluse keel: itaalia
   Pooled
   
      Apellant: Ente per le Ville Vesuviane (esindaja: advokaat E. Soprano)
   
      Teised menetlusosalised: Euroopa Ühenduste Komisjon
   Apellandi nõuded
   
               —
            
            
               Tühistada vastavalt alltoodud väidetele osaliselt apellatsioonkaebuse esemeks olev otsus, ja sellest tulenevalt tunnustada Euroopa Ühenduste Komisjoni Regionaalpoliitika direktoraadi 13. märtsi 2002. aasta otsuse D(2002) 810111, prot. 102504, ning kui see on vajalik ja mõistlik, siis ka Euroopa Ühenduste Komisjoni Regionaalpoliitika direktoraadi 12. oktoobri 2001. aasta memorandumi nr Gt/SF/MF (01) 81054, prot.109720, tühisust;
            
         
               —
            
            
               Teise võimalusena tühistada vastavalt alltoodud väidetele osaliselt apellatsioonkaebuse esemeks olev otsus, ja saata asi tagasi Esimese Astme Kohtule uueks arutamiseks kooskõlas juhtnööridega, mille Euroopa Kohus Esimese Astme Kohtule annab;
            
         
               —
            
            
               Mõista nii käesoleva menetluse kui ka Esimese Astme Kohtus kohtuasjas T-189/02 toimunud menetluse kulud välja Euroopa Ühenduste Komisjonilt.
            
         Väited ja peamised argumendid
   (1)   Õigusnormi rikkumine, suutmatus viia läbi esialgset uurimist ja põhjendamatus, arvestades määruse nr 4254/88 (1) (muudetud kujul) artiklit 12
   Apellandi kasutatav ja ERF-i antud toetus oli oma olemuselt ühtne, mida kinnitavad nii komisjoni 18. detsembri 1986. aasta selle otsuse sõnastus, mille alusel vaidluse esemeks olev toetus anti, kui ka nõukogu määruse (EMÜ) nr 4254/88 artikkel 12, mida on muudetud nõukogu määruse nr 2083/93 (2) artikliga 1.
   Seetõttu ei saa vaidlusalust toetust jagada sihtotstarbe alusel osadeks, nagu Esimese Astme Kohus seda vääralt tegi, ning seetõttu oli ainult ühe osa toetuse andmise peatamiseks õiguslikel põhjustel, mis tulenes nende lõpuleviimise aegadest, vaja artikli 12 alusel antud toetuse laiendamist kogu projektile, mida 18. detsembri 1996. aasta otsuse alusel toetati.
   (2)   Õigusnormi rikkumine, suutmatus viia läbi esialgset uurimist ja õiguse olla ärakuulatud rikkumine, arvestades komisjoni 18. detsembri 1986. aasta otsuse artiklit 4
   Vastupidiselt sellele, mis tuvastati edasikaevatud Esimese Astme Kohtu kohtuotsuses, esitas Ente per le Ville Vesuviane dokumentaalseid tõendeid selle kohta, et Villa Ruggieros tehtud tööd (üks kolmest villast, mis olid 18. detsembri 1986. aasta otsuse esemeks) peatati õiguslikel põhjustel 1989. aastast kuni 1996. aasta lõpuni, ning seega ei viidud neid üldse lõpuni, nagu väidavad Itaalia ametiasutused.
   Järelikult selles suhtes, nagu ka Esimese Astme Kohtus, oleks Ente osalemine menetluses, mis toimus enne esimeses astmes vaidlustatud meetme vastuvõtmist, olnud kindlasti otsustav, arvestades et komisjon oleks eelnimetatud dokumentaalsed tõendeid nähes — mis oleksid kindlasti apellandi poolt vajadusel esitatud — ja arvestades viimase poolt kasutatud toetuse olemuse ühtsust, kindlasti tunnistanud määruse nr 4254/88 (muudetud kujul) artiklist 12 tuleneva erandi de quo kohaldumist toetusele, ilma et mingil juhul oleks 1986. aastal antud toetuse andmist ettenähtust varem lõpetatud.
   
      (1)  Nõukogu 19. detsembri 1988. aasta määrus (EMÜ) nr 4254/88, milles nähakse ette sätted määruse (EMÜ) nr 2052/88 rakendamiseks Euroopa regionaalarengu fondi suhtes (EÜT L 374, 31.12.1988, lk 15).
   
      (2)  Nõukogu 20. juuli 1993. aasta määrus (EMÜ) nr 2052/93, millega muudetakse määrust (EMÜ) nr 4254/88, milles nähakse ette sätted määruse (EMÜ) nr 2052/898 rakendamiseks Euroopa Regionaalarengu Fondi suhtes (EÜT L 193, 31.17.1993, lk 34).